James Hetfield

James Alan Hetfield (rodz. 3 śyrpńa 1963 we mjeśće Downey we stańe KaliforńijoHolly George-Warren, Patricia Romanowski, Jon Pareles: The Rolling stone encyclopedia of rock & roll (ISBN 9780743201209).) – hamerikański śpjywok, gitarzista rytmiczny, kůmpozytor, producynt muzyczny a autor tekstůw. Uod 1981 lidyr a razym ze Larsym Ulrichym założyćel hewimetalowyj skupiny Metallica.

 Bjografijo 
200px|right|thumb|Hetfield na scyńe, w tle widać Larsa Ulricha
James Alan Hetfield narodźůł śe 3 śyrpńa 1963 we mjeśće Downey we stańe Kaliforńijo. Je synym kerowcy aut ćynżarowych - Virgila Hetfield (umrziłego we 1996) a ji żůny, śpjywaczki operowyj - Cynthii Hetfield (umrziła we 1979, James mioł 15 lotJames Hetfield Biografy www.imdb.com (yng.)). Mo dwůch storszich braćikůw: Chrisa (ur. 1951) i Dave'a (ur. 1952) a śůstre Deannę. We stolećo 9 lot uczůł śe groć na fortypjańe, ńyskorzi na szlagcojgu, aż uostateczńe na gitarze. Pjyrszům skupinom bůła banda "Obsession", we kerej groł uůn ze swojimi kumplami a braćami.

Rodźice Jamesa (pochodzyńo angelskego) uczynszczali na Krześcijańsko Nauka (Christian Science) a umrzili na raka ńy pomagajůnc se medyczńe, bo wyznowali, iże wjara je jedynym źrůdłym zdrowja. Po śmjyrći matki we stolećo 15 lot James uopuściůł rodźinno chałpa a zamjeszkůł we mjeśće BreaMetallica’s James Hetfield Inducted Into Downey High Hall Of Fame losangeles.cbslocal.com (yng.). Tam tyż we Wyższyj Szule poznoł szlagcojgera Jim`jego Mulligan`a a gitarziste Hugh`a Tanner`a, a ńyskorzi dołůnczůł do ji skupiny - "Phantom Lord".

Po ukończyniu szuly wrůćůł zaś do Downey, kaj zmjeńůł banda na "Leather Charm". We 1981 roku poznoł důńskego szlagzojgera Larsa Ulricha, ze kerym założůł nowo skupina - MetallicaMetallica: Biographie (Kapitel 1) www.musikmagazin.at (mjym.). Inspirowoł śe takimi skupinami jak: The Beatles, Black Sabbath, Queen a Venom James Hetfield Biography, Bio, Profile, pictures, photos netglimse.com (yng.). Pjyrszy albům wydano we 1983. Pjyrwy Hetfield ńy wjerzůł, iże śe be dobrze sprawowůł jako śpjywok, nale przi już nagrywańu drugego albůmu Metalliki - "Ride The Lightning" wyśpjywoł utwory "Escape" a "Fade to Black". TerozkiNa stan 21 moja 2013 Metallica wydoła 11 albůmůw. Prakticzńe je uůn we jedynym twůrcom tekstůw zespołu.

We wywjadach krytykowoł cołke Christian Science, nale dobrze śe wyrażůł uo uojcu Virgilu, kerego motto brzmjoło: "Eli komuś śe ńy podobo co robisz, smůl toJames Hetfield featured in ABSENT documentary, exclusive interview with director Justin Hunt (yng.)James Hetfield to Appear on FOX and Friends with Filmmaker Justin Hunt (yng.)". Ta filozofijo znolozła mjesce we pjůsynce "Nothing Else Matters" (ślůnske tumaczeńy: Nic uůnnygo śe ńy liczy) we 1991.

 Nagrůdy a wyrůźńeńo 
We roku 2004 uostoł wybrany bez magazyn Rolling Stone człowjekjem roku. Nagroda prziznano za przemiana jako do śe uobrzirać we fylmje dokumentalnym "Some Kind of Monster" a traśe kůncyrtowyj Madly in Anger with the World Tour.

 Filmografijo 
 Metallimania (1997, film dokumyntalny, reżisyrjo: Marc Paschke)Metallimania Info uo filmje, www.imdb.com (yng.)
 Some Kind of Monster (2004, film dokumyntalny, reżisyrjo: Joe Berlinger, Bruce Sinofsky)Some Kind of Monster Info uo filmje, www.imdb.com (yng.)
 Lemmy (2010, film dokumyntalny, reżisyrjo: Greg Olliver, Wes Orshoski)Lemmy Info uo filmje, www.imdb.com (yng.)

 Linki zewnyntrzne 
 Informacyje na uoficjolnej neczajće Metalliki

Kategoryjo:Rodzyńi we 1963
!